"กรณ์"เซ็นไฟเขียวแบงก์จีนถือหุ้นสินเอเซียเกิน 49%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
22 ก.พ. 2553

คลังไฟเขียว ICBC ถือหุ้นแบงก์สินเอเซียเกิน 49%
นายกรณ์ จาติกวณิช รมว.คลัง กล่าวว่า ได้เซ็นหนังสือให้ธนาคารอินดัสเตรียลแอนด์คอมเมอร์เชียล แบงก์ ออฟ ไชน่า (ICBC) เข้ามาถือหุ้นธนาคารสินเอเซีย ได้เกิน 49% ตามที่ธนาคารแห่งประเทศไทย (ธปท.) เสนอมา และได้ส่งเรื่องกลับไปให้ทาง ธปท. ซึ่งหลังจากนี้ ICBC ต้องตั้งโต๊ะรับซื้อหุ้นจากรายย่อย ซึ่งในช่วงนี้ตามกฎกติกาต้องดูว่าจะมีผู้อื่นเสนอเงื่อนไขหรือราคาหุ้นที่สูงกว่าทาง ICBC เสนอมาหรือไม่
รมว.คลัง กล่าวว่า ในส่วนของคลังที่เป็นผู้ถือหุ้นรายย่อยจะรอช่วงท้ายของกระบวนการตั้งโต๊ะรับซื้อ เพื่อดูว่ามีใครเสนอเงื่อนไขการซื้อหุ้นดีที่สุด แต่ ณ ปัจจุบันก็ยังไม่มีผู้อื่นแสดงเจตจำนงเข้ามาซื้อหุ้นธนาคารสินเอเซีย แข่งกับทาง ICBC ทำให้คาดการณ์ได้ว่าทาง ICBC จะได้ซื้อหุ้นธนาคารสินเอเซีย
ทั้งนี้ การที่ ICBC เข้ามาถือหุ้นธนาคารสินเอเซีย ที่เป็นธนาคารขนาดเล็ก จะทำให้ยกระดับให้ใหญ่ขึ้น นอกจากนี้ยังสามารถเชื่อมโยงไปขยายธุรกิจในประเทศจีน ซึ่งเป็นเศรษฐกิจขนาดใหญ่